text:
е възможно най-хомогенна в участъка на изпитване. Това включва съдържанието на структурен материал и кухини, но също трябва да се отбележи, че от процеса на валиране се получава по-ефективно валиране на някои места, отколкото на други, и структурният материал може да бъде различен и неравен, причинявайки появата на издутини.
 2.5. Периодични изпитвания
 За да се провери дали покривката продължава да съответства на съдържанието на структурен материал и кухини или на изискванията към поглъщане на звука, определени в настоящия стандарт, трябва да се провеждат периодични изпитвания на покривката през следните интервали:
 а)
 за съдържание на остатъчни кухини или звукопоглъщане:
 когато покривката е нова;
 не се изискват следващи периодични изпитвания, ако покривката отговаря на изискванията, когато е нова;
 б)
 относно дълбочината на структурния материал (TD):
 когато покривката е нова;
 когато започва изпитването за шум (NB не по-рано от четири седмици след полагането);
 след това на всеки 12 месеца.
 3. Проектиране на покривката за изпитване
 3.1. Участък на изпитване
 Когато се проектира разположението на пистата за изпитване, е важно да се осигури като минимално изискване участъкът, пресичан от превозни средства, движещи се през ивицата за изпитване, да е покрит с определения материал с подходящи граници за безопасно и практично кормуване. Това изисква широчината на пистата да е най-малко 3 m и дължината на пистата да се простира извън линиите AA и BB с най-малко 10 m от всеки край. На фигура 1 е показан чертеж на подходяща изпитвателна площадка и е указана минималната площ, която трябва да бъде машинно покрита и уплътнена с определения материал за покривка за изпитване. Съгласно точка 1.3.1 от приложение 3 се прави измерване от всяка страна на превозното средство. Това може да се направи или чрез измерване на две места с микрофони (по един от всяка страна на пистата) и движение в една посока, или чрез измерване с микрофон само от едната страна, като превозното средство се движи в две посоки. Ако се използва последният метод, то тогава няма изисквания към покривката от страната на пистата, от която няма микрофон.
 Фигура 1
 Минимални изисквания към покривката на изпитвателната площадка; засивената част се нарича „участък на изпитване“.
 3.2. Проект и подготовка на покривката
 3.2.1. Основни проектни изисквания
 Покривката за изпитване трябва да отговаря на четири проектни изисквания:
 3.2.1.1.
 тя трябва да бъде плътен асфалтобетон;
 3.2.1.2.
 максималният размер на чакъла трябва да бъде 8 mm (толерансът е от 6,3 mm до 10 mm);
 3.2.1.3.
 дебелината на износващия се слой е ≥ 30 mm;
 3.2.1.4.
 свързващото вещество трябва да бъде от категория битум с директно проникване, без изменение.
 3.2.2. Указания за проектиране
 Като указание за изпълнителят на покривката, на фигура 2 е дадена крива на зърнометричния състав за инертния материал, която дава желаните характеристики. В допълнение таблицата дава някои указания, за да се получи желания структурен материал и дълготрайност. Кривата за зърнометричния състав отговаря на следната формула:
 където:
 d
 =
 размер на квадратния светъл отвор на сито в mm;
 dmax
 =
 8 mm в средната част на кривата;
 dmax
 =
 10 mm за кривата за долния толеранс;
 dmax
 =
 6,3 mm


text:
за кривата на горния толеранс.
 Фигура 2
 Крива на зърнометричния състав за инертния материал в асфалтова смес с толеранси
 В допълнение към горното се дават следните препоръки:
 фракцията на пясъка (0,063 mm < сито с размер на квадратния светъл отвор < 2 mm) да включва не повече от 55 % естествен пясък и най-малко 45 % пясък от трошене;
 пътната основа и долният слой на пътната основа трябва да осигуряват добра стабилност и гладкост съгласно най-добрите практики за строене на пътища;
 чакълът да бъде трошен (100 % от външните стени на зърната са резултат от трошене) и от материал с висока устойчивост срещу трошене;
 използваният чакъл в сместа трябва да бъде промит;
 върху покривката не трябва да се добавя допълнителен чакъл;
 твърдостта на свързващия материал, изразена в десети от mm, измерени с пенетрометър на Ричардсън, трябва да бъде 40—60, 60—80 или дори 80—100 в зависимост от климатичните условия на държавата. Правилото е да се използва колкото е възможно по-твърдо свързващо вещество, при условие че това е в съответствие с обичайната практика;
 температурата на сместа преди валиране се избира такава, че чрез последващо валиране да се постигне исканото съдържание на кухини. За да се увеличи вероятността да бъдат изпълнени спецификациите на точки от 2.1 до 2.4 по-горе, трябва да се изследва компактността не само чрез подходящ избор на температурата на смесване, но също чрез подходящ брой минавания и чрез избора на уплътняващото превозно средство.
 Указания за проектиране
 Количество
 Целеви стойности
 Допустими граници
 от общата маса на сместа
 от масата на инертния материал
 Маса на камъните, квадратен светъл отвор на ситото (SM) > 2 mm
 47,6 %
 50,5 %
 ± 5
 Маса на пясъка 0,063 < SM < 2 mm
 38,0 %
 40,2 %
 ± 5
 Маса на пълнителя SM < 0,063 mm
 8,8 %
 9,3 %
 ± 2
 Маса на свързващото вещество (битум)
 5,8 %
 N.A.
 ± 0,5
 Максимален размер на чакъла
 8 mm
 6,3 – 10
 Твърдост на свързващото вещество
 (вж. точка 3.2.2, буква е)
 —
 Коефициент на полиране (PSV)
 > 50
 —
 Плътност спрямо плътността по Marshall
 98 %
 —
 4. Метод на изпитване
 4.1. Измерване остатъчното съдържание на кухини
 За целите на настоящето измерване от пистата се взимат проби на най-малко четири места, които са равномерно разпределени в участъка на изпитване между линиите AA и BB (вж. фигура 1). За да се избегне нехомогенност и неравност по следите на колелата, пробите не се взимат от самите следи на колелата, а в близост до тях. Две проби (минимум) трябва да се вземат в близост до следите на колелата и една проба (минимум) трябва да се вземе приблизително от средата между следите на колелата и всяко местоположение на микрофон.
 Ако има съмнение, че не е изпълнено условието за хомогенност (вж. точка 2.4), се вземат проби от повече места от площта на изпитване. Съдържанието на остатъчни кухини се определя за всяка проба, след което се изчислява средната стойност от всички проби и се сравнява с изискването от точка 2.1. Освен това никоя проба не трябва да има стойност за кухини, която

type: contracts

jurisdiction: EU


text:
да е по-висока от 10 %. На изпълнителя на покривката за изпитване се напомня за проблема, който може да възникне, ако участъкът на изпитване се нагрява от тръби или електрически кабели и от този участък трябва да се вземат проби. Такива инсталации трябва да се планират внимателно по отношение на местата за бъдещо пробиване за проби. Препоръчва се да се оставят няколко места с приблизителни размери 200 mm × 300 mm, където няма кабели/тръби или където последните да са разположени достатъчно дълбоко, за да не се повредят при вземането на проби от слоя от пътната покривка.
 4.2. Коефициент на звукопоглъщане
 Коефициентът на звукопоглъщане (при падане под прав ъгъл към повърхността) се измерва чрез метода с импедансна тръба, като се използва процедурата, посочена в ISO 10534:1994 — „Акустика. Определяне на коефициента на звукопоглъщане и акустичния импеданс в импендансни тръби.“
 По отношение на образците за изпитване се следват същите изисквания, както при съдържанието на остатъчни кухини (вж. точка 4.1). Поглъщането на звук се измерва в диапазона между 400 Hz и 800 Hz и в диапазона между 800 Hz и 1 600 Hz (най-малко за средните честоти на лентите с широчина една трета от октавата) и максималните стойности се определят за тези два честотни диапазона. След това тези стойности се усредяват, за да се получи краен резултат за всички проби от изпитването.
 4.3. Обемно измерване на макроструктурата
 За целите на настоящия стандарт измерванията по дълбочина на структурния материал се провеждат на най-малко 10 места, равномерно разположени по протежение на следите на колелата върху площта за изпитване, и се взима средната стойност, за да се сравни с определения минимум дълбочина на структурния материал. Вж. стандарт ISO 10844:1994 за описание на процедурата.
 5. Трайност и поддръжка
 5.1. Стареене
 Общ елемент с други покрития е, че се очаква нивото на шум от търкалянето на гуми/движението по пътя, измерено на покривката за изпитване, да се увеличава леко през първите 6—12 месеца след изграждането.
 Повърхността ще достигне нейните изисквани характеристики не по-рано от четири седмици след изграждането.
 Трайността се определя основно от изглаждането и уплътняването от превозни средства, пътуващи върху покривката. Следва да се проверява периодично, както е посочено в точка 2.5.
 5.2. Поддръжка на покривката
 От покривката трябва да се отстранят разпръснатите отпадъци или прахът, които могат значително да намалят дълбочината на ефективния структурен материал. В страните със зимен климат за обезледяване понякога се използва сол. Солта може да промени покривката временно или даже постоянно по такъв начин, че да увеличи шума, и затова не се препоръчва.
 5.3. Подновяване на настилката на участъка за изпитване
 Ако е необходимо да се поднови настилката за изпитване, обикновено не е необходимо да се препокрие повече от една ивица за изпитване (с широчина 3 m на фигура 1), където превозните средства пътуват, при условие че участъкът на изпитване извън ивицата отговаря на изискванията за съдържание на остатъчни кухини или поглъщане на звук, когато се измерва.
 6. Документация за изпитвателната покривка и за провежданите на нея изпитвания
 6.1. Документация за покривката за изпитване
 В документа, описващ покривката за изпитване, се предоставят следните


text:
данни:
 6.1.1.
 местоположение на пистата за изпитване;
 6.1.2.
 тип на свързващото вещество, твърдост на свързващото вещество, тип на инертните материали, максимална теоретична плътност на бетона (DR), дебелина на износващия се слой и крива на зърнометричния състав, определена от пробите, взети от пистата за изпитване;
 6.1.3.
 метод за уплътняване (напр. тип на валяка, маса на валяка, брой на минаванията);
 6.1.4.
 температура на сместа, температура на околния въздух и скорост на вятъра по време на полагане на покривката;
 6.1.5.
 дата, на която е положена покривката, и изпълнител;
 6.1.6.
 всички или най-малко последните резултати от изпитване, включително:
 6.1.6.1.
 съдържание на остатъчни кухини за всяка проба;
 6.1.6.2.
 местоположения в участъка на изпитване, откъдето пробите за измерване на кухини са били взети;
 6.1.6.3.
 коефициент на звукопоглъщане за всяка проба (ако е измерен). Определят се резултатите както за всяка проба, така и за всеки честотен диапазон, както и общата средна стойност;.
 6.1.6.4.
 местоположения в участъка на изпитване, откъдето пробите за измерване на звукопоглъщане са били взети;
 6.1.6.5.
 дълбочина на структурния материал, включително брой на изпитвания и стандартно отклонение;
 6.1.6.6.
 институцията, отговаряща за изпитванията съгласно точки 6.1.6.1 и 6.1.6.2, и типа използвано оборудване;
 6.1.6.7.
 дата на изпитването (изпитванията) и дата, на която са взети пробите за изпитване от пистата за изпитване;
 6.2. документация за проведените върху покривката изпитвания за шума от превозното средство.
 В документа, описващ изпитването (изпитванията) за шум от превозното средство, се посочва дали са изпълнени, или не, всички изисквания от настоящия стандарт. Трябва да се посочи документ съгласно точка 6.1, описващ резултатите, които удостоверяват това.
 (1) ISO 10844:1994
 (2) Най-меродавната характеристика е поглъщането на звука, въпреки че съдържанието на остатъчни кухини е по-известно сред пътните строители. Поглъщането на звука обаче е необходимо да се измери само ако повърхността не съответства на изискванията за кухини. Това е така, защото последното е свързано с относително голяма неопределеност по отношение както на измерванията, така и на меродавността им, и някои повърхности погрешно може да се отхвърлят, когато се използва само измерване за кухини.
 ПРИЛОЖЕНИЕ 5
 ИЗПУСКАТЕЛНИ ИЛИ ШУМОЗАГЛУШИТЕЛНИ УРЕДБИ, СЪДЪРЖАЩИ ВЛАКНЕСТИ МАТЕРИАЛИ
 1. Влакнестите шумопоглъщащи материали не трябва да съдържат азбест и могат да се използват в конструкцията на изпускателната или шумозаглушителната уредба само ако подходящи устройства гарантират задържането на тези материали на мястото им през цялото време на експлоатация на изпускателната или шумозаглушителната уредба, както и ако се спазват изискванията, съдържащи се в една от точките 1.1, 1.2 и 1.3:
 1.1. Нивото на шума трябва да удовлетворява изискванията от точка 6 от настоящото правило след изваждането на влакнестите материали.
 1.2. Влакнестите шумопоглъщащи материали не могат да се разполагат в частите на шумозаглушителите, през които минават отработилите газове, и трябва да отговарят на следните изисквания:
 1.2.1.
 след престой на материалите в продължение на 4 часа в пещ с температура 650 ± 5 °C не трябва да има намаляване на средната дължина на влакната, на техния диаметър или на плътността им;
 1.2.2.
 след престой в продължение на 1 час в пещ с температура 650 ± 5 °C, не по-малко от 98 % от материала, когато той се изпитва


text:
в съответствие със стандарта ISO 2599:2000, трябва да се задържа от сито с номинален размер на отворите 250 μm, съответстващо на стандарта ISO 3310/1:1990;
 1.2.3.
 загубата на тегло на материала не трябва да надвишава 10,5 % след накисване в продължение на 24 часа при температура 90 ± 5 °C в синтетичен кондензат със следния състав (1):
 1 N бромоводородна киселина (HBr): 10 ml
 1 N сярна киселина (H2SO4): 10 ml
 дестилирана вода до 1 000 ml.
 1.3. Преди изпитването на системата в съответствие с приложение 3, тя се привежда в нормално състояние за експлоатация в пътни условия, като се използва един от следните методи на привеждане в желаното състояние:
 1.3.1. Привеждане в желаното състояние чрез непрекъснато движение в пътни условия
 1.3.1.1.
 В съответствие с класовете мотоциклети, минималните разстояния, които трябва да се преминат при привеждане в желаното състояние, са:
 Клас мотоциклет съгласно специфичната мощност на двигателя на единица маса (PMR)
 Разстояние (km)
 Клас I ≤ 25
 4 000
 Клас II > 25 ≤ 50
 6 000
 Клас III > 50
 8 000
 1.3.1.2.
 50 ± 10 % от този цикъл на привеждане в желаното състояние се състои в кормуване в градски условия, а останалата част е пробези на дълго разстояние с висока скорост; непрекъснатото движение в пътни условия може да се замени със съответна програма за изпитване на писта.
 1.3.1.3.
 Двата режима на работа трябва да се използват последователно най-малко шест пъти.
 1.3.1.4.
 Пълната програма на изпитването включва минимум 10 прекъсвания с единична продължителност поне 3 часа, за да се възпроизведат ефектите от охлаждането и кондензацията.
 1.3.2. Привеждане в желаното състояние чрез пулсации
 1.3.2.1.
 Изпускателната уредба или нейните елементи се монтират на превозното средство или на двигателя. В първия случай мотоциклетът се монтира на изпитвателен стенд.
 Изпитвателната апаратура, чиято подробната схема е показана на фигурата, се монтира на изхода на шумозаглушителната уредба. Всяка друга апаратура, която осигурява еквивалентни резултати, е също допустима.
 1.3.2.2.
 Изпитвателното оборудване се регулира така, че потокът на отработилите газове да бъде прекъсван и възстановяван последователно 2 500 пъти посредством бързодействащ клапан.
 1.3.2.3.
 Клапанът се отваря, когато спадът на налягане на отработилите газове, измерен на разстояние най-малко 100 mm след входния фланец на уредбата, достигне стойност между 35 и 40 kPa. Ако поради характеристиките на двигателя тази стойност не може да се достигне, клапанът трябва да се отваря, когато спадът на налягане на газовете достигне стойност равна на 90 % от максималната стойност, която може да се измери преди двигателят да спре. Клапанът се затваря, когато това налягане не се изменя с повече от 10 % спрямо своята стабилизирана стойност при отворено положение на клапана.
 1.3.2.4.
 Релето за време се настройва за такова времетраене на изпускане на газовете, което съответства на изискванията на точка 1.3.2.3.
 1.3.2.5.
 Честотата на въртене на двигателя трябва да бъде 75 % от номинална честотата на въртене на двигателя (S).
 1.3.2.6.
 Мощността, отчетена от динамометъра, трябва да бъде 50 % от мощността при напълно отворена дроселна клапа при 75 % от номинална честотата на въртене на двигателя (S).
 1.3.2.7.
 По време на изпитването


text:
всички отвори за отвеждане трябва да са затворени.
 1.3.2.8.
 Цялото изпитване трябва да завърши за 48 часа. Ако е необходимо, след всеки час може да се предвиди време за охлаждане.
 1.3.3. Привеждане в желаното състояние върху изпитвателен стенд
 1.3.3.1.
 Изпускателната уредба се монтира върху двигател, представителен за типа, с който е съоръжен мотоциклетът, за който е проектирана уредбата. След това двигателят се монтира върху изпитвателния стенд.
 1.3.3.2.
 Привеждането в желаното състояние се състои от специфичен брой изпитвателни цикли за всяка категория мотоциклет, за която е конструирана изпускателната уредба. Броят на циклите за всяка категория мотоциклет е:
 Клас мотоциклет съгласно специфичната мощност на двигателя на единица маса (PMR)
 Брой на циклите
 Клас I ≤ 25
 6
 Клас II > 25 ≤ 50
 9
 Клас III > 50
 12
 1.3.3.3.
 За да се възпроизведат ефектите на охлаждането и кондензацията, всеки цикъл върху изпитвателния стенд трябва да продължи с един период на спиране на двигателя в продължение на не по-малко от 6 часа.
 1.3.3.4.
 Всеки цикъл върху изпитвателния стенд се състои от шест етапа. Условията на работа на двигателя и продължителността на всеки етап са:
 Етап
 Условия
 Продължителност на етапа в минути
 PMR ≤ 50
 PMR > 50
 1
 Работа на празен ход
 6
 6
 2
 25 % натоварване при 75 % от S
 40
 50
 3
 50 % натоварване при 75 % от S
 40
 50
 4
 100 % натоварване при 75 % от S
 30
 10
 5
 50 % натоварване при 100 % от S
 12
 12
 6
 25 % натоварване при 100 % от S
 22
 22
 Обща продължителност
 2,5 часа
 2,5 часа
 1.3.3.5.
 По време на тази процедура на привеждане в желаното състояние, по искане на производителя, двигателят и шумозаглушителят могат да бъдат охлаждани, за да може температурата, измерена в една точка, която не е отдалечена на повече от 100 mm от изхода на отработилите газове, да не е по-висока от измерената, когато мотоциклетът се движи със 110 km/h или със 75 % от S на най-високата предавка. Честотата на въртене на двигателя и/или скоростта на мотоциклета се определят с точност в границите на ± 3 %.
 Изпитвателна апаратура за привеждане в желаното състояние чрез пулсации
 (1) Преди претеглянето материалът трябва да се промие с дестилирана вода и да се изсуши в продължение на 1 час при температура 105 °C.
 ПРИЛОЖЕНИЕ 6
 МАКСИМАЛНИ СТОЙНОСТИ ЗА НИВАТА НА ШУМА
 Категория
 Специфична мощност на двигателя на единица маса (PMR)
 Гранична стойност за Lurban в dB(A)
 Първа категория
 PMR ≤ 25
 73
 Втора категория
 25 < PMR ≤ 50
 74
 Трета категория
 PMR > 50
 77 (1)
 (1) За мотоциклети, изпитвани само на втора предавка (вж. приложение 3), съответната гранична стойност се увеличава с 1 dB(A) до датата в точка 12.7. Данните за съответните превозни средства трябва да бъдат проучени и да се проведат обсъждания във връзка с допълнително удължаване.
 ПРИЛОЖЕНИЕ 7
 ДОПЪЛНИТЕЛНИ РАЗПОРЕДБИ ЗА ИЗЛЪЧВАНИЯ ШУМ
 1. Обхват
 1.1. Настоящото приложение се прилага за превозните средства от категория L3 с PMR > 50.
 1.2. Изискванията на настоящото приложение не се прилагат


text:
за превозни средства, оборудвани с безстепенна или автоматична предавателна кутия без възможност за блокиране на предавателните отношения, ако производителят на превозното средство предостави на органа по одобряването на типа техническа документация, която показва, че честотата на въртене на двигателя на линията BB’ не надвишава , нито спада под за всяко условие на изпитване в обхвата на регулиране съгласно допълнителните разпоредби за излъчвания шум, определен в точка 2.5 по-долу, където n
 BB’ е средната честота на въртене на двигателя в BB’ от три валидни изпитвания на ускорение съгласно точка 1 от приложение 3.
 2. Допълнителни изисквания за излъчвания шум
 2.1. Измервателни уреди
 Изискванията за измервателното оборудване са същите като определените в точка 1.1 от приложение 3 за изпитванията на мотоциклет в движение.
 2.2. Акустична среда, метеорологични условия и фонов шум
 Изискванията относно акустичната среда, метеорологичните условия и фоновия шум са същите като определените в точка 1.2 от приложение 3 за изпитванията на мотоциклет в движение.
 2.3. Местоположения на микрофона и условия, свързани с превозното средство
 Изискванията относно местоположенията на микрофона и условията, свързани с превозното средство, са същите като определените в точки 1.3.1 и 1.3.2 от приложение 3 за изпитванията на мотоциклет в движение.
 2.4. Общи експлоатационни условия
 Общите експлоатационни условия са същите като определените в точка 1.3.3.1 от приложение 3 за изпитванията на мотоциклет в движение.
 2.5. Обхват на регулиране съгласно допълнителните разпоредби за излъчвания шум
 Изискванията на настоящото приложение се прилагат при всяко изпитване на превозното средство със следните ограничения:
 а)
 v
 AA’ е най-малко 20 km/h;
 б)
 v
 BB’ не надвишава 80 km/h;
 в)
 n
 AA’ е най-малко
 ;
 г)
 n
 BB’ не надвишава:
 за PMR ≤ 66; и
 за PMR ≥ 66.
 2.6. Гранични стойности съгласно допълнителните разпоредби за излъчвания шум (1)
 Максималното ниво на шума, записано при преминаване на мотоциклета по пистата за изпитване, не трябва да надвишава:
 за n
 PP’ < n
 wot,(i); и
 за n
 PP’ ≥ n
 wot,(i).
 Считано от датата в точка 12.7, максималното ниво на шума не трябва да надвишава:
 за n
 PP’ < n
 wot,(i); и
 за n
 PP’ ≥ n
 wot,(i).
 където L
 wot,(i) и nPP’ имат същото значение, както в точка 1. от приложение 3, и n
 wot,(i) представлява съответната честота на въртене на двигателя, когато предната част на превозното средство преминава линията PP’.
 3. Изпитвания на съответствието чрез измервания
 3.1. Общи положения
 Органът по одобряването на типа, както и техническата служба, може да поиска изпитвания за проверка на съответствието на мотоциклета с изискванията на точка 2 по-горе. За да се избегне излишното работно натоварване, изпитванията се ограничават до контролните точки, определени в точка 3.2 по-долу, и не повече от две допълнителни експлоатационни условия, различни от контролните точки, но в обхвата на регулиране на ДРИЗ.
 3.2. Контролни условия на изпитване на ДРИЗ
 3.2.1. Процедура на изпитване
 Когато предната част на превозното средство достигне AA’, дроселната клапа трябва да е напълно отворена и да остане напълно отворена до момента, в който задната част на превозното средство достигне BB’. След това дроселната клапа се поставя също колкото е възможно по-бързо


text:
в положение за празен ход. Може да се използва предварително ускоряване, ако ускоряването се задържи след преминаването на AA’. Мястото на началото на ускоряването се записва.
 3.2.2. Скорост за изпитването и избор на предавка
 Превозното средство се изпитва при всяко от следните експлоатационни условия:
 i)
 v
 PP’ = 50 km/h
 Избраната предавка i) и условията за предварително ускоряване трябва да бъдат същите като тези, използвани в първоначалното изпитване за одобрение на типа от приложение 3 към настоящото правило.
 ii)
 v
 BB’, съответстващо на:
 за PMR ≤ 66; и
 за PMR ≥ 66.
 v
 BB’ не трябва да надвишава 80 km/h.
 Трябва да бъде избрана 2-та предавка. Ако 3-та предавка удовлетворява изискванията за n
 BB’ и v
 BB’, се използва 3-та. Ако 4-та предавка удовлетворява изискванията за n
 BB’ и v
 BB’, се използва 4-та.
 3.2.3. Обработка и записване на данните
 Прилагат се изискванията на точка 1.4 от приложение 3.
 Освен това измерената в AA’, BB’ и PP’ честота на въртене на двигателя в min– 1 се закръгля математически до най-близката целочислена стойност за по-нататъшни изчисления. За дадено условие на изпитване се изчислява средното аритметично на трите отделни честоти на въртене на двигателя.
 Окончателните нива на звуковото налягане за напълно отворена дроселна клапа не трябва да превишават граничните стойности, определени в точка 2.6 по-горе.
 (1) Когато се проверява съответствието с тези гранични стойности, стойностите за L
 wot(i) и n
 wot(i) не се вземат от документите за одобрение на типа, а се определят наново посредством измерванията, определени в точка 1 от приложение 3, при използване обаче на същата предавка (i) и същото разстояние на предварително ускорение, както по време на одобряването на типа.
 ПРИЛОЖЕНИЕ 8
 ДЕКЛАРАЦИЯ ЗА СЪОТВЕТСТВИЕ С ДОПЪЛНИТЕЛНИТЕ РАЗПОРЕДБИ ЗА ИЗЛЪЧВАНИЯ ЗВУК
 (максимален формат: А4 (210 × 297 mm)
 ... (Наименование на производителя) удостоверява, че превозните средства от този тип ... (тип по отношение на излъчвания от него шум съгласно Правило No 41) са в съответствие с изискванията на точка 6.3 от Правило No 41.
 ... (Наименование на производителя) прави тази декларация добросъвестно след извършване на съответната оценка на експлоатационните показатели на превозните средства за излъчвания шум.
 Дата: ...
 Име на упълномощен представител: ...
 Подпис на упълномощен представител: ...


text:
 15.3.2018
 BG
 Официален вестник на Европейския съюз
 L 73/25
 РЕШЕНИЕ НА СЪВМЕСТНИЯ КОМИТЕТ НА ЕИП
 No 150/2016
 от 8 юли 2016 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2018/372]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2016/621 на Комисията от 21 април 2016 г. за изменение на приложение VI към Регламент (ЕО) No 1223/2009 на Европейския парламент и на Съвета относно козметичните продукти (1) следва да бъде включен в Споразумението за ЕИП.
 (2)
 Регламент (ЕС) 2016/622 на Комисията от 21 април 2016 г. за изменение на приложение III към Регламент (ЕО) No 1223/2009 на Европейския парламент и на Съвета относно козметичните продукти (2) следва да бъде включен в Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Към точка 1а (Регламент (ЕО) No 1223/2009 на Европейския парламент и на Съвета) от глава XVI на приложение II към Споразумението за ЕИП се добавят следните тирета:
 „—
 32016 R 0621: Регламент (ЕС) 2016/621 на Комисията от 21 април 2016 г. (ОВ L 106, 22.4.2016 г., стр. 4),
 —
 32016 R 0622: Регламент (ЕС) 2016/622 на Комисията от 21 април 2016 г. (ОВ L 106, 22.4.2016 г., стр. 7)“.
 Член 2
 Текстовете на регламенти (ЕС) 2016/621 и (ЕС) 2016/622 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 юли 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 юли 2016 година.
 За Съвместния комитет на ЕИП
 Председател
 Bergdís ELLERTSDÓTTIR
 (1) ОВ L 106, 22.4.2016 г., стр. 4.
 (2) ОВ L 106, 22.4.2016 г., стр. 7.
 (*1) Без отбелязани конституционни изисквания.


text:
 19.12.2013
 BG
 Официален вестник на Европейския съюз
 L 345/17
 РЕШЕНИЕ НА СЪВМЕСТНИЯ КОМИТЕТ НА ЕИП
 No 148/2013
 от 15 юли 2013 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕО) No 29/2009 на Комисията от 16 януари 2009 г. за определяне на изисквания за услугите по осъществяване на линия за предаване на данни за Единното европейско небе (1) е включен в Споразумението за ЕИП с Решение на Съвместния комитет на ЕИП No 85/2009 (2).
 (2)
 Приложение I, част Б от Регламент (ЕО) No 29/2009 следва да бъде адаптирано, за да се осигури прилагането на регламента в рамките на район за полетна информация Норвегия южно от 61°30′ в съответствие с член 1, параграф 3, втора алинея.
 (3)
 Ето защо приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Към точка 66цж (Регламент (ЕО) No 29/2009 на Комисията) в приложение XIII към Споразумението за ЕИП се добавя следния текст:
 „За целите на настоящото споразумение, разпоредбите на този регламент се тълкуват със следната адаптация:
 Към приложение I, част Б се добавя следното:
 „—
 Norway (FIR) южно от 61°30′“ “
 Член 2
 Настоящото решение влиза в сила на 16 юли 2013 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 15 юли 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 13, 17.1.2009 г., стр. 3.
 (2) ОВ L 277, 22.10.2009 г., стр. 37.
 (3) Без отбелязани конституционни изисквания.


text:
 16.5.2019
 BG
 Официален вестник на Европейския съюз
 L 128/44
 РЕШЕНИЕ НА СЪВМЕСТНИЯ КОМИТЕТ НА ЕИП
 No 144/2017
 от 7 юли 2017 година
 за изменение на приложение XI (Електронни комуникации, аудио-визуални услуги и информационно общество) към Споразумението за ЕИП [2019/751]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение (ЕС) 2016/1250 на Комисията от 12 юли 2016 г. съгласно Директива 95/46/ЕО на Европейския парламент и на Съвета относно адекватността на защитата, осигурявана от Щита за личните данни в отношенията между ЕС и САЩ (EU-U.S. Privacy Shield) (1), следва да бъде включено в Споразумението за ЕИП.
 (2)
 Поради това приложение XI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 5дп (Решение за изпълнение 2013/65/ЕС на Комисията) от приложение XI към Споразумението за ЕИП се вмъква следната точка:
 „5др.
 32016 D 1250: Решение за изпълнение (ЕС) 2016/1250 на Комисията от 12 юли 2016 г. съгласно Директива 95/46/ЕО на Европейския парламент и на Съвета относно адекватността на защитата, осигурявана от Щита за личните данни в отношенията между ЕС и САЩ (EU-U.S. Privacy Shield) (ОВ L 207, 1.8.2016 г., стр. 1).“
 Член 2
 Текстът на Решение за изпълнение (ЕС) 2016/1250 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 8 юли 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 юли 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 207, 1.8.2016 г., стр. 1.
 (*1) Без отбелязани конституционни изисквания.
 Съвместна декларация на договарящите се страни към Решение No 144/2017 за включване на Решение за изпълнение (ЕС) 2016/1250 на Комисията съгласно Директива 95/46/ЕО на Европейския парламент и на Съвета относно адекватността на защитата, осигурявана от Щита за личните данни в отношенията между ЕС и САЩ (EU-U.S. Privacy Shield), в Споразумението за ЕИП.
 В Решение за изпълнение (ЕС) 2016/1250 се предвижда, че когато става въпрос за обработването на данни за човешките ресурси, събрани в рамките на трудово правоотношение, или когато дадена организация доброволно се е подложила на надзор от страна на органите за защита на данните (ОЗД), организациите, сертифицирани в рамките на Щита за личните данни в отношенията между ЕС и САЩ, спазват препоръките на европейските ОЗД. Тези препоръки ще се предоставят чрез неформален панел на ОЗД, създаден на равнището на Съюза от ОЗД въз основа на правомощието им да организират работата си и да си сътрудничат помежду си.
 Що се отнася до случаите, които попадат в правомощията на омбудсмана на САЩ към Щита за личните данни, отделните жалби и по-нататъшната комуникация ще бъдат насочвани към централизиран орган на ЕС за работа по отделните жалби, който


text:
ще се състои от ОЗД на Съюза.
 Договарящите се страни приемат, че е необходимо ОЗД да участват в такива органи, за да се изпълни правомощието на тези органи за разглеждане на жалби, подадени от всякакви лица във връзка със защитата на техните права и свободи по отношение на обработването на лични данни, както и за да се упражняват поверените им правомощия за разследване и намеса по силата на Директива 95/46/ЕО.
 Директива 95/46/ЕО е включена в Споразумението за ЕИП и следователно държавите от ЕАСТ са длъжни да осигуряват пълното упражняване на надзорните правомощия от страна на техните ОЗД, в т.ч. по отношение на предаването на лични данни на трети държави. Договарящите се страни приемат, че следва да бъде възможно ОЗД на държавите от ЕАСТ да участват в неформалния панел на ОЗД и в органа на ЕС за работа по отделните жалби, както е предвидено в Щита за личните данни в отношенията между ЕС и САЩ, за да се гарантира съгласуването на надзорните практики и да се осигури еднаква защита на правата и свободите на физическите лица в цялото ЕИП.
 Съгласно разпоредбите на Решение за изпълнение (ЕС) 2016/1250 субектите на данни от ЕС ще имат достъп до механизъм за защита като последна възможност — Специалната група по Щита за личните данни — по отношение на нерешените жалби, за които не е било намерено решение чрез консултация със съответната организация или чрез намеса на тяхната ОЗД или на Министерството на търговията на САЩ. Специалната група по Щита за личните данни ще се състои от арбитри, които страните са подбрали от списък, съставен от Европейската комисия и от Министерството на търговията на САЩ.
 Договарящите се страни приемат факта, че за съставянето на списъка с арбитри Комисията ще се консултира с държавите от ЕАСТ и ще вземе предвид тяхното становище, преди да посочи тези арбитри.


text:
 30.6.2011
 BG
 Официален вестник на Европейския съюз
 L 171/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 31/2011
 от 1 април 2011 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение II към Споразумението беше изменено с Решение на Съвместния комитет на ЕИП No 128/2010 от 10 декември 2010 г. (1)
 (2)
 Регламент (ЕС) No 298/2010 на Комисията от 9 април 2010 г. за изменение на Регламент (ЕО) No 1451/2007 с цел удължаване на периода на действие на дерогациите, даващи възможност за предлагане на пазара на биоциди (2) следва да бъде включен в Споразумението.
 (3)
 Решение 2010/226/ЕС на Комисията от 20 април 2010 г. относно преразглеждането на ограничението относно късоверижните хлорирани парафини (SCCPs), посочени в приложение XVII към Регламент (ЕО) No 1907/2006 на Европейския парламент и на Съвета (3) следва да бъде включено в Споразумението,
 РЕШИ:
 Член 1
 Глава XV от приложение II към Споразумението се изменя, както следва:
 1.
 В точка 12щд (Регламент (ЕО) No 1451/2007 на Комисията) се добавя следното:
 „ , изменен със:
 —
 32010 R 0298: Регламент (ЕС) No 298/2010 на Комисията от 9 април 2010 г. (ОВ L 90, 10.4.2010 г., стр. 4).“
 2.
 След точка 12щц (Решение 2010/84/ЕС на Комисията) се добавя следната точка:
 „12щч.
 32010 D 0226: Решение 2010/226/ЕС на Комисията от 20 април 2010 г. относно преразглеждането на ограничението относно късоверижните хлорирани парафини (SCCPs), посочени в приложение XVII към Регламент (ЕО) No 1907/2006 на Европейския парламент и на Съвета (ОВ L 100, 22.4.2010 г., стр. 15).“
 Член 2
 Текстовете на Регламент (ЕС) No 298/2010 и Решение 2010/226/ЕС на исландски и норвежки език, които следва да се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 2 април 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 1 април 2011 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 85, 31.3.2011 г., стр. 11.
 (2) ОВ L 90, 10.4.2010 г., стр. 4.
 (3) ОВ L 100, 22.4.2010 г., стр. 15.
 (4) Без отбелязани конституционни изисквания.


text:
 Важна правна забележка
 |
 21997D0710(19)
 Официален вестник n° L 182 , 10/07/1997 стр. 0054 - 0054 специално чешко издание глава 11 том 02 стр. 264 - 264 специално испанско издание глава 11 том 02 стр. 264 - 264 специално унгарско издание глава 11 том 02 стр. 264 - 264 специално литвийско издание глава 11 том 02 стр. 264 - 264 LV.ES глава 11 том 02 стр. 264 - 264 MT.ES глава 11 том 02 стр. 264 - 264 PL.ES глава 11 том 02 стр. 264 - 264 SK.ES глава 11 том 02 стр. 264 - 264 специално словенско издание глава 11 том 02 стр. 264 - 264
 Решение на Съвместния комитет на ЕИПNo 20/97от 24 март 1997 годиназа изменение на приложение ХХ (Околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение ХХ към Споразумението беше изменено с Решение No 61/95 на Съвместния комитет на ЕИП [1];като има предвид, че Решение 96/134/ЕО на Комисията от 16 януари 1996 г. за изменение на Решение 91/448/ЕИО на Комисията относно насоките за класификация, посочени в член 4 на Директива 90/219/ЕИО на Съвета за ограниченото използване на генетично модифицирани микроорганизми [2], трябва да бъде включена в споразумението,РЕШИ:Член 1Добавя се следното в точка 24а (решение 91/448/ЕИО на Комисията) на приложение ХХ към Споразумението:", както е изменено:- 396 D 0134: Решение 94/134/ЕО на Комисията от 16 януари 1996 г. (ОВ L 31, 9.2.1996 г., стр. 25)."Член 2Текстовете на Решение 91/448/ЕИО на Комисията на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 април 1997 г., при условие че всички нотификации съгласно член 103, параграф 1 от Споразумението са били представени на Съвместния комитет на ЕИП.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 24 март 1997 година.За Съвместния комитет на ЕИППредседателC. Day[1] ОВ L 251, 3.10.1995 г., стр. 43.[2] ОВ L 31, 9.2.1996 г., стр. 25.--------------------------------------------------


text:
 Важна правна забележка
 |
 21999D0722(18)
 Официален вестник n° L 189 , 22/07/1999 стр. 0073 - 0074 специално чешко издание глава 11 том 04 стр. 36 - 37 специално испанско издание глава 11 том 04 стр. 36 - 37 специално унгарско издание глава 11 том 04 стр. 36 - 37 специално литвийско издание глава 11 том 04 стр. 36 - 37 LV.ES глава 11 том 04 стр. 36 - 37 MT.ES глава 11 том 04 стр. 36 - 37 PL.ES глава 11 том 04 стр. 36 - 37 SK.ES глава 11 том 04 стр. 36 - 37 специално словенско издание глава 11 том 04 стр. 36 - 37
 Решение на Съвместния комитет на ЕИПNo 99/98от 25 септември 1998 годиназа изменение на протокол 47 към Споразумението за ЕИП относно премахването на техническите пречки пред търговията с виноСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че протокол 47 към Споразумението беше изменено с Решение No 81/98 на Съвместния комитет на ЕИП от 31 юли 1998 г. [1];като има предвид, че Регламент (ЕО) No 2087/97 на Съвета от 20 октомври 1997 г. за изменение на Регламент (ЕИО) No 822/87 за общата организация на пазара на вино [2], Регламент (ЕО) No 2053/97 на Комисията от 20 октомври 1997 г. за изменение на Регламент (ЕИО) No 3220/90 относно определяне на условия за използването на някои енологични практики, представени в Регламент (ЕИО) No 822/87 на Съвета [3], и Регламент (ЕО) No 2543/97 на Комисията от 15 декември 1997 г. за изменение на Регламент (ЕИО) No 3201/90, въвеждащ подробни правила за описанието и представянето на вина и гроздова мъст [4], трябва да се включат в Споразумението,РЕШИ:Член 1Приложение 1 на протокол 47 към Споразумението се изменя, както е посочено в приложението към настоящото решение.Член 2Текстовете на Регламент (ЕО) No 2087/97, на Регламент (ЕО) No 2053/97 и на Регламент (ЕО) No 2543/97 на исландски и норвежки език, приложени към версиите на настоящото решение на съответните езици, са автентични.Член 3Настоящото решение влиза в сила на 26 септември 1998 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 25 септември 1998 година.За Съвместния комитет на ЕИППредседателN. v. Liechtenstein[1] ОВ L 172, 8.7.1999 г., стр. 60.[2] ОВ L 292, 25.10.1997 г., стр. 1.[3] ОВ L 287, 21.10.1997 г., стр. 15.[4] ОВ L 347, 18.12.1997 г., стр. 24.--------------------------------------------------ПРИЛОЖЕНИЕкъм Решение No 99/98 на Съвместния комитет на ЕИПДопълнение 1 към протокол 47 за отмяна на техническите бариери пред търговията с вино към Споразумението за ЕИП се изменя, както следва:1. Следното тире се добавя в точка 15 (Регламент (ЕИО) No 822/87 на Съвета):- "— 397 R 2087: Регламент (ЕО) No 2087/97 на Съвета от 20 октомври 1997 г. (ОВ L 292, 25.10.1997 г., стр. 1)."2. Следното тире се


text: добавя в точка 26 (Регламент (ЕИО) No 3201/90 на Комисията):- "— 397 R 2543: Регламент (ЕО) No 2543/97 на Комисията от 15 декември 1997 г. (ОВ L 347, 18.12.1997 г., стр. 24)."3. Следното се добавя в точка 27 (Регламент (ЕИО) No 3220/90 на Комисията):", изменено с:- 397 R 2053: Регламент (ЕО) No 2053/97 на Комисията от 20 октомври 1997 г. (ОВ L 287, 21.10.1997 г., стр. 15)."--------------------------------------------------


text:
 16.7.2011
 BG
 Официален вестник на Европейския съюз
 L 187/32
 РЕШЕНИЕ No 1/2011 НА СЪВМЕСТНИЯ КОМИТЕТ ЗА ВЪЗДУШЕН ТРАНСПОРТ МЕЖДУ ОБЩНОСТТА И ШВЕЙЦАРИЯ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И ШВЕЙЦАРСКАТА КОНФЕДЕРАЦИЯ ПО ВЪПРОСИ НА ВЪЗДУШНИЯ ТРАНСПОРТ
 от 4 юли 2011 година,
 заменящо приложението към Споразумението между Европейската общност и Конфедерация Швейцария по въпроси на въздушния транспорт
 (2011/419/ЕС)
 СЪВМЕСТНИЯТ КОМИТЕТ ЗА ВЪЗДУШЕН ТРАНСПОРТ МЕЖДУ ОБЩНОСТТА И ШВЕЙЦАРИЯ,
 като взе предвид споразумението между Европейската общност и Конфедерация Швейцария по въпроси на въздушния транспорт, наричано по-долу „Споразумението“, и по-специално член 23, параграф 4 от него,
 ПРИЕ НАСТОЯЩОТО РЕШЕНИЕ:
 Член единствен
 От 1 август 2011 г. приложението към настоящото решение заменя приложението към Споразумението.
 Съставено в Брюксел на 4 юли 2011 година.
 За Съвместния комитет
 Ръководител на делегацията на Европейския съюз
 Matthew BALDWIN
 Ръководител на делегацията на Швейцария
 Peter MÜLLER
 ПРИЛОЖЕНИЕ
 За целите на настоящото споразумение:
 —
 по силата на Договора от Лисабон, влязъл в сила на 1 декември 2009 г., Европейският съюз замества Европейската общност и е неин правоприемник;
 —
 когато актове, посочени в настоящото приложение, съдържат позовавания на държави-членки на Европейската общност или на Европейския съюз като неин правоприемник, или изискване за връзка с последните, за целите на Споразумението се разбира, че позоваванията важат в еднаква степен и за Швейцария или за изискване за връзка с Швейцария;
 —
 позоваванията на Регламенти (ЕИО) No 2407/92 и (ЕИО) No 2408/92 на Съвета, съдържащи се в членове 4, 15, 18, 27 и 35 от Споразумението, трябва да се разбират като позовавания на Регламент (ЕО) No 1008/2008 на Европейския парламент и на Съвета;
 —
 без да се засяга член 15 от настоящото споразумение, терминът „въздушен превозвач на Общността“, посочен в директивите и регламентите на Общността, които следват, се прилага и за въздушен превозвач, който има разрешение за дейност и основното му място на дейност, или съответно седалището му, ако има такова, е в Швейцария в съответствие с разпоредбите на Регламент (ЕО) No 1008/2008. Всяко позоваване на Регламент (ЕИО) No 2407/92 трябва да се разбира като позоваване на Регламент (ЕО) No 1008/2008;
 —
 всяко позоваване в следните текстове на членове 81 и 82 от Договора или на членове 101 и 102 от Договора за функционирането на Европейския съюз трябва да се разбира като позоваване на членове 8 и 9 от настоящото споразумение.
 1. Либерализация на сектора на въздухоплаването и други правила, приложими към гражданската авиация
 No 1008/2008
 Регламент на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността
 No 2000/79
 Директива на Съвета от 27 ноември 2000 г. относно прилагането на Европейското споразумение за организация на работното време на мобилните работници в гражданската авиация, сключено от Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IACA)
 No 93/104
 Директива на Съвета от 23 ноември 1993 г. относно някои аспекти на организацията на работното време, изменена със:
 —
 Директива 2000/34/ЕО
 No 437/2003
 Регламент на Европейския парламент и


text:
на Съвета от 27 февруари 2003 г. относно статистическите данни по отношение на превоза на пътници, товари и поща по въздуха
 No 1358/2003
 Регламент на Комисията от 31 юли 2003 г. относно прилагането на Регламент (ЕО) No 437/2003 на Европейския парламент и на Съвета относно статистическите данни по отношение на превоза на пътници, товари и поща по въздух и за изменение на приложения I и II към него
 No 785/2004
 Регламент на Европейския парламент и на Съвета от 21 април 2004 г. относно застрахователните изисквания за въздушни превозвачи и оператори на въздухоплавателни средства, изменен с:
 —
 Регламент (ЕС) No 285/2010 на Комисията.
 No 95/93
 Регламент на Съвета от 18 януари 1993 г. относно общите правила за разпределяне на слотовете на летищата в Общността (членове 1—12), изменен със:
 —
 Регламент (ЕО) No 793/2004.
 No 2009/12
 Директива на Европейския парламент и на Съвета от 11 март 2009 г. относно летищните такси (да се прилага в Швейцария от 1 юли 2011 г.)
 No 96/67
 Директива на Съвета от 15 октомври 1996 г. относно достъп до пазара на наземни услуги в летищата на Общността
 (Членове 1—9, 11—23 и 25)
 No 80/2009
 Регламент на Европейския парламент и на Съвета от 14 януари 2009 г. относно кодекс за поведение при компютризирани системи за резервация и за отмяна на Регламент (ЕИО) No 2299/89 на Съвета
 2. Правила за конкуренция
 No 3975/87
 Регламент на Съвета от 14 декември 1987 г. за определяне на процедурите за прилагане на правилата за конкуренцията по отношение на предприятията в областта на въздушните превози (член 6, параграф 3), последно изменен с:
 —
 Регламент (ЕО) No 1/2003 на Съвета (членове 1—13, 15—45)
 No 1/2003
 Регламент на Съвета от 16 декември 2002 г. относно изпълнението на правилата за конкуренция, предвидени в членове 81 и 82 от Договора (членове 1—13 и 15—45)
 (Доколкото този регламент се отнася до прилагането на настоящото споразумение. Включването на този регламент не засяга разпределянето на задачи съгласно настоящото споразумение.)
 Регламент (ЕИО) No 17/62 е отменен с Регламент (ЕО) No 1/2003 с изключение на член 8, параграф 3, който продължава да се прилага за решения, приети по член 81, параграф 3 от Договора преди началната дата на прилагане на настоящия регламент, до датата на изтичане на срока на тези решения.
 No 773/2004
 Регламент на Комисията от 7 април 2004 г. относно водените от Комисията производства съгласно член 81 и 82 от Договора за ЕО, изменен с:
 —
 Регламент (ЕО) No 1792/2006 на Комисията
 No 139/2004
 Регламент на Съвета от 20 януари 2004 г. относно контрола върху концентрациите между предприятия (Регламент за сливанията на ЕО)
 (Членове 1—18, член 19, параграфи 1—2 и членове 20—23)
 По отношение на член 4, параграф 5 от Регламента за сливанията се прилага следното между Европейската общност и Швейцария:
 (1)
 Относно концентрация по смисъла на член 3 от Регламент (ЕО) No 139/2004, която няма общностно измерение по смисъла на член 1 от същия регламент и която може да бъде разгледана по вътрешното законодателство в областта на конкуренцията на най-малко три държави-членки на ЕО и Конфедерация Швейцария, лицата или предприятията,


text:
посочени в член 4, параграф 2 от същия регламент, могат, преди да уведомят компетентните органи, да информират Комисията на ЕО посредством представяне на мотивирано искане, че концентрацията следва да бъде разгледана от Комисията.
 (2)
 Европейската комисия предоставя без забавяне всички искания по член 4, параграф 5 от Регламент (ЕО) No 139/2004 и по предходния параграф на Конфедерация Швейцария.
 (3)
 В случаите когато Конфедерация Швейцария е изразила несъгласието си по отношение на искането за препращане на случая за разглеждане, швейцарският компетентен орган по въпросите на конкуренцията запазва правомощията си и случаят не се препраща от Конфедерация Швейцария за преразглеждане по силата на настоящия параграф.
 Като се спазват сроковете, посочени в член 4, параграфи 4 и 5, член 9, параграфи 2 и 6 и член 22, параграф 2 от Регламента за сливанията:
 (1)
 Европейската комисия предава на компетентния швейцарски орган без забавяне всички съответни документи съгласно член 4, параграфи 4 и 5, член 9, параграфи 2 и 6 и член 22, параграф 2.
 (2)
 Изчисляването на сроковете, посочени в член 4, параграфи 4 и 5, член 9, параграфи 2 и 6, и член 22, параграф 2 от Регламент (ЕО) No 139/2004, започва за Конфедерация Швейцария от получаването на съответните документи от компетентния в областта на конкуренцията швейцарски орган.
 No 802/2004
 Регламент на Комисията от 7 април 2004 г. за прилагане на Регламент (ЕО) No 139/2004 на Съвета относно контрола върху концентрациите между предприятията (членове 1—24), изменен с:
 —
 Регламент (ЕО) No 1792/2006 на Комисията.
 No 2006/111
 Директива на Комисията от 16 ноември 2006 г. относно прозрачността на финансовите отношения между държавите-членки и публичните предприятия, както и относно финансовата прозрачност в рамките на някои предприятия
 No 487/2009
 Регламент (ЕО) No 487/2009 на Съвета от 25 май 2009 г. относно прилагането на член 81, параграф 3 от Договора за някои категории споразумения и съгласувани практики в областта на въздушните превози
 3. Безопасност на въздухоплаването
 No 216/2008
 Регламент на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) No 1592/2002 и Директива 2004/36/ЕО, изменен с:
 —
 Регламент (ЕО) No 690/2009 на Комисията,
 —
 Регламент (ЕО) No 1108/2009.
 Агенцията се ползва и в Швейцария с правомощията, предоставени ѝ по силата на разпоредбите на Регламента.
 Комисията се ползва и в Швейцария с правомощията, предоставени ѝ по отношение на решенията, взети по силата на член 11, параграф 2, член 14, параграфи 5 и7, член 24, параграф 5, член 25, параграф 1, член 38, параграф 3, буква и), член 39, параграф 1, член 40, параграф 3, член 41, параграфи 3 и 5, член 42, параграф 4, член 54, параграф 1 и член 61, параграф 3.
 Независимо от хоризонталната адаптация, предвидена във втората алинея на приложението към Споразумението между Европейската общност и Швейцарската конфедерация по въпроси на въздушния транспорт, позоваванията на „държавите-членки“ в член 65 от Регламента или в разпоредбите на Решение 1999/468/ЕО, упоменати в посочената разпоредба, не се разбират като важащи за


text:
Швейцария.
 Разпоредбите на този регламент не трябва да се тълкуват в смисъл, че на Европейската агенция за авиационна безопасност се предоставят правомощия да действа от името на Швейцария в рамките на международни споразумения за други цели, освен с цел подпомагане изпълнението на поетите от нея задължения по силата на тези споразумения.
 За целите на Споразумението текстът на Регламента се адаптира, както следва:
 а)
 Член 12 се изменя, както следва:
 i)
 в параграф 1 след думата „Общността“ се вмъкват думите „или Швейцария“;
 ii)
 в параграф 2, буква а) след думата „Общността“ се вмъкват думите „или Швейцария“;
 iii)
 в параграф 2 букви б) и в) се заличават;
 iv)
 добавя се следният параграф:
 „3. Когато Общността преговаря с трета държава за сключване на споразумение, в което се предвижда държава-членка или Агенцията да могат да издават сертификати въз основа на сертификати, издадени от авиационните власти на тази трета държава, тя се стреми да получи и за Швейцария предложение за сключване на подобно споразумение с въпросната трета държава.
 Швейцария от своя страна също се стреми да сключи с третите държави споразумения, които съответстват на споразуменията с Общността.“
 б)
 В член 29 се добавя следният параграф:
 „4. Чрез дерогация от член 12, параграф 2, буква а) от условията за работа на другите служители на Европейските общности гражданите на Швейцария, които се ползват с пълните си граждански права, могат да бъдат назначавани на договорна основа от изпълнителния директор на Агенцията.“
 в)
 В член 30 се добавя следният параграф:
 „Швейцария прилага към Агенцията Протокола за привилегиите и имунитетите на Европейския съюз, включен като приложение А към настоящото приложение в съответствие с допълнението към приложение А.“
 г)
 В член 37 се добавя следният параграф:
 „Швейцария участва пълноправно в Управителния съвет и има същите права и задължения в него като държавите-членки на Европейския съюз, с изключение на правото на гласуване.“
 д)
 В член 59 се добавя следният параграф:
 „12. Швейцария участва във финансовата вноска, посочена в параграф 1, буква б), по следната формула:
 S (0,2/100) + S [1 – (a + b) 0,2/100] c/C
 където:
 S
 =
 частта от бюджета на Агенцията, която не е покрита от таксите и вноските, посочени в параграф 1, букви в) и г)
 a
 =
 броят на асоциираните държави
 b
 =
 броят на държавите-членки на ЕС
 c
 =
 вноската на Швейцария в бюджета на Международната асоциация за гражданска авиация
 C
 =
 общата вноска на държавите-членки на ЕС и асоциираните държави в бюджета на Международната асоциация за гражданска авиация.“
 е)
 В член 61 се добавя следният параграф:
 „Разпоредбите, които се отнасят до финансовия контрол, упражняван от Общността в Швейцария по отношение на лицата, които участват в дейностите на Агенцията, са посочени в приложение Б към настоящото приложение.“
 ж)
 Приложение II към Регламента се разширява и обхваща и следните въздухоплавателни средства като продукти, попадащи под действието на член 2, параграф 3, буква a), подточка ii) от Регламент (ЕО) No 1702/2003 на Комисията от 24 септември 2003 г. относно определяне на правила за прилагане на сертифициране за летателната годност и за опазване на околната среда на въздухоплавателни средства


text:
и свързани с тях продукти, части и оборудване, както и за сертифициране на проектантски и производствени организации (1):
 A/c - [HB-IDJ] — тип CL600-2B19,
 A/c - [HB-IKR, HB-IMY, HB-IWY] — тип Gulfstream G-IV
 A/c - [HB-IMJ, HB-IVZ, HB-JES] — тип Gulfstream G-V
 A/c - [HB-XJF, HB-ZCW, HB-ZDF] — тип MD900.
 No 1108/2009
 Регламент на Европейския парламент и на Съвета от 21 октомври 2009 година за изменение на Регламент (ЕО) No 216/2008 в областта на летищата, управлението на въздушното движение и аеронавигационното обслужване и за отмяна на Директива 2006/23/ЕО
 No 91/670
 Директива на Съвета от 16 декември 1991 г. относно взаимно приемане на лицензите на персонала за упражняване на функции в гражданската авиация
 (Членове 1—8)
 No 3922/91
 Регламент на Съвета от 16 декември 1991 г. относно хармонизирането на техническите изисквания и административните процедури в областта на гражданското въздухоплаване (членове 1—3, член 4, параграфи 2, 5—11 и 13), изменен с:
 —
 Регламент (ЕО) No 1899/2006,
 —
 Регламент (ЕО) No 1900/2006,
 —
 Регламент (ЕО) No 8/2008 на Комисията,
 —
 Регламент (ЕО) No 859/2008 на Комисията.
 No 94/56
 Директива на Съвета от 21 ноември 1994 г. за определяне на основните принципи на разследването на произшествия и инциденти в гражданското въздухоплаване
 (Членове 1—13)
 No 2004/36
 Директива на Европейския парламент и на Съвета от 21 април 2004 г. относно безопасността на въздухоплавателните средства на трети страни, използващи летища на Общността (членове 1—9 и 11—14), последно изменена с:
 —
 Директива 2008/49/ЕО на Комисията
 No 351/2008
 Регламент на Комисията от 16 април 2008 г. относно прилагане на Директива 2004/36/ЕО на Европейския парламент и на Съвета за определяне на приоритет при наземните инспекции, осъществявани на борда на въздухоплавателни средства, които използват летища на Общността
 No 768/2006
 Регламент на Комисията от 19 май 2006 г. за прилагане на Директива 2004/36/ЕО на Европейския парламент и на Съвета по отношение на събирането и обмена на информация за безопасността на въздухоплавателните средства, използващи летища на Общността, и управлението на информационната система
 No 2003/42
 Директива на Европейския парламент и на Съвета от 13 юни 2003 г. относно докладване на събития в гражданското въздухоплаване (членове 1—12)
 No 1321/2007
 Регламент на Комисията от 12 ноември 2007 г. за установяване на правила за прилагане за въвеждане в централен регистър на информация за събития в гражданското въздухоплаване, обменена в съответствие с Директива 2003/42/ЕО на Европейския парламент и на Съвета
 No 1330/2007
 Регламент на Комисията от 24 септември 2007 г. за установяване прилагането на правилата за разпространение сред заинтересованите страни на информация за събития в гражданското въздухоплаване, посочени в член 7, параграф 2 от Директива 2003/42/ЕО на Европейския парламент и на Съвета
 No 736/2006
 Регламент на Комисията от 16 май 2006 г. относно работните методи на Европейската агенция за авиационна безопасност за провеждане на стандартизационни инспекции
 No 1702/2003
 Регламент от 24 септември 2003 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации, изменен с:
 —
 Регламент (ЕО) No 335/2007 на


text:
Комисията,
 —
 Регламент (ЕО) No 381/2005 на Комисията,
 —
 Регламент (ЕО) No 375/2007 на Комисията,
 —
 Регламент (ЕО) No 706/2006 на Комисията,
 —
 Регламент (ЕО) No 287/2008 на Комисията,
 —
 Регламент (ЕО) No 1057/2008 на Комисията,
 —
 Регламент (ЕО) No 1194/2009 на Комисията.
 За целите на Споразумението разпоредбите на Регламента се разбират със следната адаптация:
 член 2 се изменя, както следва:
 В параграфи 3, 4, 6, 8, 10, 11, 13 и 14 датата „28 септември 2003 година“ се заменя с „датата на влизане в сила на решението на Съвместния комитет за въздушен транспорт между Общността и Швейцария, с което Регламент (ЕО) No 216/2008 се включва в приложението към Регламента“.
 No 2042/2003
 Регламент на Комисията от 20 ноември 2003 г. относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи, изменен с:
 —
 Регламент (ЕО) No 707/2006 на Комисията,
 —
 Регламент (ЕО) No 376/2007 на Комисията,
 —
 Регламент (ЕО) No 1056/2008 на Комисията,
 —
 Регламент (ЕС) No 127/2010 на Комисията,
 —
 Регламент (ЕС) No 962/2010 на Комисията.
 No 104/2004
 Регламент на Комисията от 22 януари 2004 г. за определяне на правила за организацията и състава на Апелативния орган на Европейската агенция за авиационна безопасност
 No 593/2007
 Регламент на Комисията от 31 май 2007 г. относно таксите и възнагражденията, събирани от Европейската агенция за авиационна безопасност, последно изменен с:
 —
 Регламент (ЕО) No 1356/2008 на Комисията.
 No 2111/2005
 Регламент на Европейския парламент и на Съвета от 14 декември 2005 г. за създаване на списък на Общността на въздушните превозвачи, предмет на оперативна забрана в границите на Общността, и за информиране на пътниците на въздушния транспорт за самоличността на опериращите въздушни превозвачи и за отмяна на член 9 от Директива 2004/36/ЕО
 No 473/2006
 Регламент на Комисията от 22 март 2006 г. за установяване на правила за прилагане на списъка на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) No 2111/2005 на Европейския парламент и на Съвета
 No 474/2006
 Регламент на Комисията от 22 март 2006 г. за създаване на списък на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) No 2111/2005 на Европейския парламент и на Съвета, последно изменен с:
 —
 Регламент за изпълнение (ЕС) No 390/2011 на Комисията (2).
 4. Сигурност на въздухоплаването
 No 300/2008
 Регламент на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) No 2320/2002
 No 272/2009
 Регламент на Комисията от 2 април 2009 г. за допълване на общите основни стандарти за сигурност на гражданското въздухоплаване, предвидени в приложението към Регламент (ЕО) No 300/2008 на Европейския парламент и на Съвета, последно изменен с:
 —
 Регламент (ЕС) No 297/2010 на Комисията.
 No 1254/2009
 Регламент (ЕС) на Комисията от 18 декември 2009 г. за определяне на критерии, позволяващи на държавите-членки да ползват дерогация от общите основни стандарти за


text:
сигурност на гражданското въздухоплаване, както и да приемат алтернативни мерки за сигурност
 No 18/2010
 Регламент (ЕС) на Комисията от 8 януари 2010 г. за изменение на Регламент (ЕО) No 300/2008 на Европейския парламент и на Съвета по отношение на спецификациите за национални програми за контрол на качеството в областта на сигурността на гражданското въздухоплаване
 No 72/2010
 Регламент (ЕС) на Комисията от 26 януари 2010 г. за определяне на процедурите за провеждане на проверки от Комисията в областта на сигурността на въздухоплаването
 No 185/2010
 Регламент (ЕС) на Комисията от 4 март 2010 г. за установяване на подробни мерки за прилагането на общите основни стандарти за сигурност във въздухоплаването, изменен с:
 —
 Регламент (ЕС) No 357/2010 на Комисията,
 —
 Регламент (ЕС) No 358/2010 на Комисията,
 —
 Регламент (ЕС) No 573/2010 на Комисията,
 —
 Регламент (ЕС) No 983/2010 на Комисията,
 —
 Регламент (ЕС) No 334/2011 на Комисията.
 No 2010/774
 Решение (ЕС) на Комисията от 13 април 2010 г. за установяване на подробни мерки за прилагането на общите основни стандарти за сигурност във въздухоплаването, съдържащо информация съгласно член 18, буква а) от Регламент (ЕО) No 300/2008, изменено с:
 —
 Решение 2010/2604/ЕС на Комисията,
 —
 Решение 2010/3572/ЕС на Комисията,
 —
 Решение 2010/9139/ЕС на Комисията.
 5. Управление на въздушното движение
 No 549/2004
 Регламент на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент), изменен с:
 —
 Регламент (ЕО) No 1070/2009.
 Комисията се ползва в Швейцария с правомощията, предоставени ѝ по силата на членове 6, 8, 10, 11 и 12.
 Член 10 се изменя, както следва:
 В параграф 2 думите „на общностно равнище“ се заменят с думите „на общностно равнище с участието на Швейцария“.
 Независимо от хоризонталната адаптация, предвидена във второто тире от приложението към Споразумението между Европейската общност и Швейцарската конфедерация по въпроси на въздушния транспорт, позоваванията на „държавите-членки“ в член 5 от Регламент (ЕО) No 549/2004 или в разпоредбите на Решение 1999/468/ЕО, упоменати в посочената разпоредба, не се разбират като важащи за Швейцария.
 No 550/2004
 Регламент на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе (Регламент за осигуряване на обслужване), изменен с:
 —
 Регламент (ЕО) No 1070/2009.
 Комисията се ползва в Швейцария с правомощията, предоставени ѝ по силата на членове 9а, 9б, 15а, 16 и 17.
 За целите на Споразумението разпоредбите на Регламента се изменят, както следва:
 а)
 Член 3 се изменя, както следва:
 в параграф 2 след думата „Общността“ се вмъкват думите „и в Швейцария“.
 б)
 Член 7 се изменя, както следва:
 в параграфи 1 и 6 след думата „Общността“ се вмъкват думите „и Швейцария“.
 в)
 Член 8 се изменя, както следва:
 в параграф 1 след думата „Общността“ се вмъкват думите „и в Швейцария“.
 г)
 Член 10 се изменя, както следва:
 в параграф 1 след думата „Общността“ се вмъкват думите „и в Швейцария“.
 д)
 Член 16, параграф 3 се заменя със следния текст:
 „3. Комисията адресира своето решение до държавите-членки и информира доставчика на аеронавигационно обслужване за него, доколкото той


text:
е засегнат юридически от това решение.“
 No 551/2004
 Регламент на Европейския парламент и на Съвета от 10 март 2004 г. относно организацията и използването на въздушното пространство в единното европейско небе („Регламент за въздушното пространство“), изменен с:
 —
 Регламент (ЕО) No 1070/2009.
 Комисията се ползва в Швейцария с правомощията, предоставени ѝ по силата на членове 3a, 6 и 10.
 No 552/2004
 Регламент на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост), изменен с:
 —
 Регламент (ЕО) No 1070/2009.
 Комисията се ползва в Швейцария с правомощията, предоставени ѝ по силата на членове 4, 7 и 10, параграф 3.
 За целите на Споразумението разпоредбите на Регламента се изменят, както следва:
 а)
 Член 5 се изменя както следва:
 в параграф 2 след думата „Общността“ се вмъкват думите „или Швейцария“.
 б)
 Член 7 се изменя, както следва:
 в параграф 4 след думата „Общността“ се вмъкват думите „или Швейцария“.
 в)
 Приложение III се изменя, както следва:
 в раздел 3, второ и последно тирета, след думата „Общността“ се вмъкват думите „или в Швейцария“.
 No 2096/2005
 Регламент на Комисията от 20 декември 2005 г. за определяне на общи изисквания при доставянето на аеронавигационни услуги, изменен с:
 —
 Регламент (ЕО) No 1315/2007 на Комисията,
 —
 Регламент (ЕО) No 482/2008 на Комисията,
 —
 Регламент (ЕО) No 668/2008 на Комисията,
 —
 Регламент (ЕС) No 691/2010 на Комисията.
 Комисията се ползва в Швейцария с правомощията, предоставени ѝ по силата на член 9.
 No 2150/2005
 Регламент на Комисията от 23 декември 2005 г. за установяване на общи правила за гъвкаво използване на въздушното пространство
 No 1033/2006
 Регламент на Комисията от 4 юли 2006 г. за определяне на изискванията за процедурите за полетни планове в предполетната фаза за единното европейско небе, последно изменен с:
 —
 Регламент (ЕС) No 929/2010 на Комисията.
 No 1032/2006
 Регламент на Комисията от 6 юли 2006 година за определяне на изискванията за автоматичните системи за обмен на полетна информация за целите на нотифицирането, координирането и трансфера на полети между единиците за контрол на въздушното движение, последно изменен с:
 —
 Регламент (ЕО) No 30/2009 на Комисията.
 No 1794/2006
 Регламент на Комисията от 6 декември 2006 година за установяване на обща схема за таксуване на аеронавигационното обслужване (да се прилага в Швейцария от датата на влизане в сила на съответното швейцарско законодателство, но не по-късно от 1 януари 2012 г.), последно изменен с:
 —
 Регламент (ЕС) No 1191/2010 на Комисията.
 No 2006/23
 Директива на Европейския парламент и на Съвета от 5 април 2006 г. относно лиценза на ръководителите на полети в Общността
 No 730/2006
 Регламент на Комисията от 11 май 2006 г. за класифициране на въздушното пространство и достъпа на полети, осъществявани според правилата за визуални полети, над полетно ниво 195
 No 219/2007
 Регламент на Съвета от 27 февруари 2007 г. за създаване на Съвместно предприятие за разработване на ново поколение Европейска система за управление на въздушното движение (SESAR), последно изменен с:
 —
 Регламент (ЕО) No 1361/2008 на Съвета.
 No 633/2007
 Регламент на Комисията


text:
от 7 юни 2007 г. за определяне на изискванията към прилагането на протокол за предаване на полетна информация, използван за целите на нотифицирането, координирането и трансфера на полети между единиците за контрол на въздушното движение
 No 1265/2007
 Регламент на Комисията от 26 октомври 2007 г. за определяне на изисквания за честотно отстояние между гласовите канали въздух-земя за Единното европейско небе
 No 29/2009
 Регламент на Комисията от 16 януари 2009 г. за определяне на изисквания за услугите по осъществяване на линия за предаване на данни за Единното европейско небе
 No 262/2009
 Регламент на Комисията от 30 март 2009 г. за определяне на изисквания за координираното разпределение и използване на кодове за запитване в режим S за Единното европейско небе
 No 73/2010
 Регламент на Комисията от 26 януари 2010 г. за определяне на изисквания относно качеството на аеронавигационните данни и аеронавигационната информация за единното европейско небе
 No 255/2010
 Регламент на Комисията от 25 март 2010 г. за определяне на общи правила за управление на потоците въздушно движение
 No 691/2010
 Регламент на Комисията от 29 юли 2010 г. за определяне на схема за ефективност на аеронавигационното обслужване и мрежовите функции и за изменение на Регламент (ЕО) No 2096/2005 за определяне на общи изисквания при доставянето на аеронавигационни услуги
 Коригиращите мерки, приети от Комисията по член 14, параграф 3 от посочения регламент, стават задължителни за Швейцария, след като бъдат приети с решение на Съвместния комитет
 No 2010/5134
 Решение на Комисията от 29 юли 2010 г. за определяне на орган за преглед на ефективността на Единното европейско небе
 No 2010/5110
 Решение на Комисията от 12 август 2010 г. за определяне координатор на системата от функционални блокове въздушно пространство в контекста на Единното европейско небе
 No 2011/121
 Решение 2011/121/ЕС на Комисията от 21 февруари 2011 г. за определяне на валидни за целия Европейски съюз цели за ефективност и прагове за предупреждение при доставянето на аеронавигационно обслужване през периода 2012—2014 година
 6. Околна среда и шум
 No 2002/30
 Директива на Европейския парламент и на Съвета от 26 март 2002 г. относно установяването на правила и процедури за въвеждането на експлоатационни ограничения, свързани с шума на летищата на Общността (членове 1—12 и 14—18)
 (Измененията в приложение I, произтичащи от приложение II, глава 8 (политика по транспорта), раздел Ж (въздушен транспорт), точка 2 към Акта относно условията за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република, и адаптациите на Договорите, върху които се основава Европейският съюз, се прилагат.)
 No 89/629
 Директива на Съвета от 4 декември 1989 г. относно ограничаването на шумовите емисии от граждански дозвукови реактивни самолети
 (Членове 1—8)
 No 2006/93/ЕО
 Директива на Европейския парламент и на Съвета от 12 декември 2006 г. относно регулирането на експлоатацията на самолети, предмет на част II, глава 3, том 1 от приложение 16 към Конвенцията за международно гражданско въздухоплаване, второ издание (1988 г.)
 7. Защита на потребителите
 No 90/314
 Директива на Съвета от 13 юни 1990 г. относно пакетни полети, пакетни ваканции и пакетни пътувания
 (Членове


text:
1—10)
 No 93/13
 Директива на Съвета от 5 април 1993 г. относно неравноправните клаузи в потребителските договори
 (Членове 1—11)
 No 2027/97
 Регламент на Съвета от 9 октомври 1997 г. относно отговорността на въздушните превозвачи в случай на произшествия (членове 1—8), изменен с:
 —
 Регламент (ЕО) No 889/2002.
 No 261/2004
 Регламент на Европейския парламент и на Съвета от 11 февруари 2004 г. за създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети и за отмяна на Регламент (ЕИО) No 295/91
 (Членове 1—18)
 No 1107/2006
 Регламент на Европейския парламент и на Съвета от 5 юли 2006 г. относно правата на хората с увреждания и на хората с ограничена подвижност при пътувания с въздушен транспорт
 8. Разни
 No 2003/96
 Директива на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електрическата енергия
 (член 14, параграф 1, буква б) и член 14, параграф 2)
 9. Приложения
 А
 :
 Протокол за привилегиите и имунитетите на Европейския съюз
 Б
 :
 Разпоредби, които се отнасят до финансовия контрол, упражняван от Европейския съюз по отношение на швейцарските участници в дейностите на Европейската агенция за авиационна безопасност (EASA)
 (1) ОВ L 243, 27.9.2003 г., стр. 6.
 (2) Този регламент се прилага в Швейцария, докато е в сила в ЕС.
 ПРИЛОЖЕНИЕ А
 ПРОТОКОЛ ЗА ПРИВИЛЕГИИТЕ И ИМУНИТЕТИТЕ НА ЕВРОПЕЙСКИЯ СЪЮЗ
 ВИСОКОДОГОВАРЯЩИТЕ СЕ СТРАНИ,
 КАТО СЪЗНАВАТ, че по силата на член 343 от Договора за функционирането на Европейския съюз и на член 191 от Договора за създаване на Европейската общност за атомна енергия (Евратом), Европейският съюз и Евратом се ползват, на територията на държавите-членки, с необходимите за изпълнението на тези задачи привилегии и имунитети,
 СЕ СПОРАЗУМЯХА по следните разпоредби, които са приложени към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия:
 ГЛАВА I
 СОБСТВЕНОСТ, СРЕДСТВА, ИМУЩЕСТВА И ФУНКЦИОНИРАНЕ НА ЕВРОПЕЙСКИЯ СЪЮЗ
 Член 1
 Помещенията и сградите на Съюза са неприкосновени. Те не могат да бъдат подлагани на претърсване, реквизиция, конфискация или експроприиране. Собствеността и имуществата на Съюза не могат да бъдат подлагани на каквито и да било административни или правни ограничения без разрешение на Съда.
 Член 2
 Архивите на Съюза са неприкосновени.
 Член 3
 Съюзът, неговото имущество, приходи и друга собственост се освобождават от всички преки данъци.
 Правителствата на държавите-членки, когато е възможно, вземат всички подходящи мерки, за да опростят или възстановят косвените данъци или данъците върху продажбите, включени в цената на движимата или недвижимата собственост, когато Съюзът осъществява за негови официални нужди съществени покупки, чиято цена включва данъци и такси от този вид. Тези разпоредби не се прилагат по такъв начин, че да предизвикат нарушаване на конкуренцията в рамките на Съюза.
 Не се предоставя освобождаване от данъците, таксите и задълженията, които са свързани с такси за предоставяне на комунални услуги.
 Член 4
 Съюзът е освободен от всички мита, забрани и ограничения върху вноса и износа по отношение на предмети, предназначени за негово


text:
официално ползване; с внесените по този ред предмети не могат да се извършват сделки на разпореждане, независимо дали срещу заплащане или не, на територията на държавата, в която са били внесени, освен при условия, одобрени от правителството на тази държава.
 Съюзът е освободен и от всички мита, забрани и ограничения върху вноса и износа на неговите публикации.
 ГЛАВА II
 КОМУНИКАЦИИ И РАЗРЕШЕНИЯ ЗА ПРЕМИНАВАНЕ (LAISSEZ-PASSER)
 Член 5
 При техните официални комуникации и изпращането на всички техни документи, институциите на Съюза се ползват на територията на всяка държава-членка с третирането, предоставяно от тази държава на дипломатическите мисии.
 Официалната кореспонденция и другите официални комуникации на институциите на Съюза не могат да бъдат подлагани на цензура.
 Член 6
 На членовете и служителите на институциите на Съюза може да бъде издадено разрешение за преминаване (laissez-passer) от председателите на тези институции във форма, определена от Съвета с обикновено мнозинство, което се признава за документ, валиден за пътуване от органите на държавите-членки. Такива разрешения за преминаване (laissez-passer) се издават на длъжностни лица и други служители при условията, определени в Правилника за длъжностните лица и Условията за работа на другите служители на Съюза.
 Комисията може да сключва споразумения за признаването на тези разрешения за преминаване (laissez-passer) като документи, валидни за пътуване на територията на трети страни.
 ГЛАВА III
 ЧЛЕНОВЕ НА ЕВРОПЕЙСКИЯ ПАРЛАМЕНТ
 Член 7
 Никакво административно или друго ограничение не може да бъде налагано върху свободното движение на членовете на Европейския парламент, които пътуват до или от мястото на заседанията на Европейския парламент.
 На членовете на Европейския парламент по отношение на митническия и валутния контрол се предоставят:
 а)
 от техните собствени правителства — същите възможности, както предоставяните на висшите длъжностни лица, които пътуват в чужбина във връзка с временни официални мисии;
 б)
 от правителствата на останалите държави-членки — същите възможности, както предоставяните на представителите на чужди правителства, осъществяващи временни официални мисии.
 Член 8
 Членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията си.
 Член 9
 По време на сесиите на Европейския парламент неговите членове притежават:
 а)
 на територията на тяхната собствена държава — имунитетите, предоставяни на членовете на техния парламент;
 б)
 на територията на всяка друга държава-членка — имунитет от всякаква форма на задържане или съдебно производство.
 Имунитетът действа по подобен начин и по отношение на горепосочените членове по време на тяхното пътуване до и от мястото на заседанието на Европейския парламент.
 Не може да има позоваване на имунитета, когато член на парламента бъде заловен на мястото на извършване на нарушението и имунитетът не е пречка за Европейския парламент да упражни правото си за отнемане на имунитета на някой от неговите членове.
 ГЛАВА IV
 ПРЕДСТАВИТЕЛИ НА ДЪРЖАВИТЕ-ЧЛЕНКИ, КОИТО УЧАСТВАТ В РАБОТАТА НА ИНСТИТУЦИИТЕ НА ЕВРОПЕЙСКИЯ СЪЮЗ
 Член 10
 Представителите на държавите-членки, които участват в работата на институциите на Съюза, техните съветници и технически експерти, при изпълнението на своите задължения и по време на пътуването си до и от мястото


text:
на заседанието, се ползват с обичайните привилегии, имунитети и улеснения.
 Настоящият член се прилага също така и по отношение на членовете на консултативните органи на Съюза.
 ГЛАВА V
 ДЛЪЖНОСТНИ ЛИЦА И ДРУГИ СЛУЖИТЕЛИ НА ЕВРОПЕЙСКИЯ СЪЮЗ
 Член 11
 На територията на всяка държава-членка, независимо от тяхното гражданство, длъжностните лица и другите служители на Съюза:
 а)
 се ползват с имунитет по отношение на съдебни производства във връзка с осъществените от тях действия при изпълнението на служебните им задължения, включително за казаното или написаното от тях, при спазване на разпоредбите на съответните договори, от една страна, на разпоредбите за отговорността на длъжностните лица и другите служители по отношение на Съюза и, от друга страна, на компетентността на Съда на Европейския съюз да се произнася по спорове между Съюза и неговите длъжностни лица и другите служители. Те продължават да се ползват с този имунитет и след като са престанали да заемат съответната длъжност;
 б)
 заедно със своите съпрузи и членовете на своите семейства на тяхна издръжка те не могат да бъдат подлагани на ограничения във връзка с имиграцията или към тях да бъдат прилагани формалностите за регистриране на чужденци;
 в)
 относно разпоредбите за притежаването и обмена на валута на тях трябва да бъдат предоставени същите улеснения, каквито обикновено се предоставят на длъжностните лица от международните организации;
 г)
 притежават правото да внасят безмитно своите мебели и вещи към момента на своето първо заемане на поста в съответната държава, както и правото безмитно да реекспортират своите мебели и вещи при изтичане на мандата си в тази държава, при спазване и в двата случая на условията, които се считат за необходими от правителството на държавата, в която се упражнява това право;
 д)
 имат право да внасят безмитно лек автомобил за лична употреба, придобит или в държавата по тяхното последно пребиваване, или в държавата, чиито граждани са те, при условията на вътрешния пазар на тази държава, както и да го реекспортират безмитно, при спазване във всеки един от случаите на условията, които се считат за необходими от правителството на съответната държава.
 Член 12
 Длъжностните лица и другите служители на Съюза подлежат на данъчно облагане в полза на Съюза върху изплатените им от Съюза заплати, надници и възнаграждения, при условията и според процедурата, определена от Европейския парламент и от Съвета, като действат чрез регламенти в съответствие с обикновената законодателна процедура и след консултация със заинтересованите институции.
 Те се освобождават от националните данъци върху заплатите, надниците и възнагражденията, които са им били изплатени от Съюза.
 Член 13
 За целите на прилагането на данъка върху дохода, на имуществения данък и на данъка върху наследството, както и за целите на прилагането на конвенциите за избягване на двойното данъчно облагане, сключени между държавите-членки на Съюза, длъжностните лица и другите служители на Съюза, които единствено поради изпълнение на задълженията им в служба на Съюза установяват своето пребиваване на територията на държава-членка, различна от тази на тяхното местоживеене за данъчни цели, по времето когато са постъпили на работа в Съюза, се считат както в държавата на тяхното действително пребиваване, така и в държавата на


text:
местоживеене за данъчни цели, че са запазили местоживеенето си в последната държава, при условие, че тя е член на Съюза. Тази разпоредба се прилага също така и спрямо съпруга/съпругата, доколкото последният/ата не упражнява някаква дейност срещу заплащане, и спрямо децата, които са зависими от и се намират под грижата на лицата, посочени в настоящия член.
 Движимата собственост, която принадлежи на лицата, посочени в предходната алинея и е разположена на територията на държавата, където те временно пребивават, се освобождава от данък върху наследството в тази държава; за определянето на данъка на тази собственост тя се счита за намираща се в страната на местоживеене за данъчни цели, при спазване на правата на трети страни и при съобразяване с възможното прилагане на разпоредбите на международните конвенции за двойното данъчно облагане.
 Всяко местоживеене, което е било придобито единствено с цел изпълнението на задълженията по служба в други международни организации, не се взема предвид при прилагане на разпоредбите на настоящия член.
 Член 14
 Европейският парламент и Съветът, като действат чрез регламенти, в съответствие с обикновената законодателна процедура и след консултация със заинтересованите институции, определят схема за социално-осигурителните обезщетения на длъжностните лица и другите служители на Съюза.
 Член 15
 Европейският парламент и Съветът, като действат чрез регламенти в съответствие с обикновената законодателна процедура и след като се консултират с останалите заинтересовани институции, определят категориите длъжностни лица и други служители, по отношение на които се прилагат изцяло или отчасти разпоредбите на член 11, член 12, втора алинея и член 13.
 Имената, ранговете и адресите на длъжностните лица и други служители, включени в тези категории, се съобщават периодично на правителствата на държавите-членки.
 ГЛАВА VI
 ПРИВИЛЕГИИ И ИМУНИТЕТИ НА МИСИИТЕ НА ТРЕТИ СТРАНИ, АКРЕДИТИРАНИ КЪМ ЕВРОПЕЙСКИЯ СЪЮЗ
 Член 16
 Държавата-членка, на чиято територия се намира седалището на Съюза, предоставя обичайните дипломатически имунитети и привилегии на мисиите на трети страни, акредитирани към Съюза.
 ГЛАВА VII
 ОБЩИ РАЗПОРЕДБИ
 Член 17
 Привилегиите, имунитетите и улесненията се предоставят на длъжностните лица и на другите служители на Съюза единствено в интерес на Съюза.
 Всяка институция на Съюза се задължава да отнеме имунитета, предоставен на длъжностно лице или на друг служител, когато институцията счита, че отнемането на този имунитет не противоречи на интересите на Съюза.
 Член 18
 Институциите на Съюза, за целите на прилагането на настоящия протокол, си сътрудничат с компетентните органи на съответните държави-членки.
 Член 19
 Членове 11—14 и член 17 се прилагат и спрямо членовете на Комисията.
 Член 20
 Членове 11—14 и член 17 се отнасят до съдиите, генералните адвокати, секретарите и помощник-докладчиците на Съда на Европейския съюз, без да се засягат разпоредбите на член 3 от Протокола относно статута на Съда на Европейския съюз във връзка със съдебния имунитет на съдиите и генералните адвокати.
 Член 21
 Настоящият протокол се прилага също и по отношение на Европейската инвестиционна банка, на членовете на нейните органи, на служителите ѝ, както и на представителите на държавите-членки, които участват в работата ѝ, без да се засягат разпоредбите на протокола за нейния устав.
 Европейската инвестиционна банка, освен това, ще бъде обект на дерогация от каквито и да било


text:
фискални или подобни на тях задължения, свързани с увеличаването на капитала ѝ, както и от различни формални процедури, които това увеличение би наложило в държавата по седалището ѝ. Съответно прекратяването и ликвидацията ѝ не биха довели до никакво обременяване. Наред с това дейността на Банката и на нейните органи, когато тя се извършва при условията, определени в нейния устав, не следва да бъде обект на облагане с данък върху оборота.
 Член 22
 Настоящият протокол се прилага също и спрямо Европейската централна банка, членовете на нейните органи и служителите ѝ, без да се засягат разпоредбите на Протокола за устава на Европейската система на централните банки и Европейската централна банка.
 Европейската централна банка освен това е освободена от всякакви данъци или налози от подобен характер, свързани с увеличаването на нейния капитал, както и от различни формалности, които могат да бъдат свързани с такова действие в държавата, в която е седалището на банката. Дейностите на банката и нейните органи, осъществявани в съответствие с устава на Европейската система на централните банки и Европейската централна банка, не подлежат на облагане с данък върху оборота.
 Допълнение към Приложение А
 РЕД И УСЛОВИЯ ЗА ПРИЛАГАНЕ В ШВЕЙЦАРИЯ НА ПРОТОКОЛА ЗА ПРИВИЛЕГИИТЕ И ИМУНИТЕТИТЕ НА ЕВРОПЕЙСКИЯ СЪЮЗ
 1. Разширяване на прилагането върху Швейцария
 Всяко позоваване на държавите-членки в Протокола за привилегиите и имунитетите на Европейския съюз (наричан по-долу „Протоколът“) трябва да се разбира като важащо в еднаква степен и за Швейцария, освен ако следващите разпоредби не предвиждат друго.
 2. Освобождаване на Агенцията от непряко данъчно облагане (включително ДДС)
 Стоките и услугите, изнасяни от Швейцария, не се облагат с швейцарски данък добавена стойност (ДДС). По отношение на стоките и услугите, предоставени на Агенцията в Швейцария за нейни официални нужди, освобождаването от ДДС се извършва съгласно член 3, втори параграф от Протокола чрез възстановяване. Освобождаването от ДДС се предоставя, в случай че действителната покупна цена на стоките и услугите, посочена във фактурата или равностоен документ, възлиза на най-малко 100 швейцарски франка (с включен данък).
 Възстановяването на ДДС се извършва срещу представяне във Федералната данъчна администрация, Главен отдел „ДДС“, на съответните швейцарски формуляри. По принцип молбите се обработват в срок от три месеца, считано от подаването на молбата за възстановяване, придружена от необходимите удостоверяващи документи.
 3. Ред и условия за прилагане на правилата за персонала на Агенцията
 По отношение на член 12, втори параграф от Протокола, Швейцария освобождава, в съответствие с принципите на националното си законодателство, длъжностните лица и другите служители на Агенцията по смисъла на член 2 от Регламент (Евратом, ЕОВС, ЕИО) No 549/69 (1) от федерални, кантонални и общински данъци върху изплатените им от Европейския съюз заплати, надници и възнаграждения, които подлежат на облагане с вътрешен данък в полза на Европейския съюз.
 По отношение прилагането на член 13 от Протокола Швейцария не се счита за държава-членка по смисъла на точка 1 по-горе.
 Длъжностните лица и другите служители на Агенцията, както и членовете на семействата им, които внасят осигуровки по осигурителната система, приложима към длъжностните лица и другите служители на Европейския съюз, не е задължително да се осигуряват по швейцарската


text:
социално-осигурителна система.
 Съдът на Европейския съюз има изключителна компетентност по всички въпроси, свързани с взаимоотношенията между Агенцията или Комисията и персонала ѝ по отношение на прилагането на Регламент (ЕИО, Евратом, ЕОВС) No 259/68 на Съвета (2) и другите разпоредби от правото на Общността, определящи условията на труд.
 (1) Регламент (Евратом, ЕОВС, ЕИО) No 549/69 на Съвета от 25 март 1969 г. относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втори параграф и член 14 от Протокола за привилегиите и имунитетите на Общностите (ОВ L 74, 27.3.1969 г., стр. 1). Регламент, последно изменен с Регламент (ЕО) No 1749/2002 на Комисията (ОВ L 264, 2.10.2002 г., стр. 13).
 (2) Регламент (ЕИО, Евратом, ЕОВС) No 259/68 на Съвета от 29 февруари 1968 г. относно определянето на статута на длъжностните лица на Европейските общности и условията за работа на другите служители, и за създаване на конкретни мерки за временно прилагане към длъжностните лица на Комисията (условия за работа на другите служители) (ОВ L 56, 4.3.1968 г., стр. 1). Регламент, последно изменен с Регламент (ЕО) No 2104/2005 на Комисията (ОВ L 337, 22.12.2005 г., стр. 7).
 ПРИЛОЖЕНИЕ Б
 ФИНАНСОВ КОНТРОЛ ПО ОТНОШЕНИЕ НА ШВЕЙЦАРСКИТЕ УЧАСТНИЦИ В ДЕЙНОСТИТЕ НА ЕВРОПЕЙСКАТА АГЕНЦИЯ ЗА АВИАЦИОННА БЕЗОПАСНОСТ
 Член 1
 Пряка комуникация
 Агенцията и Комисията комуникират пряко с всички лица или институции, установени в Швейцария, които участват в дейностите на Агенцията като договорно наети лица, участници в програми на Агенцията, получатели на плащания от бюджета на Агенцията или на Общността или подизпълнители. Тези лица могат пряко да предават на Комисията и Агенцията всякаква изискуема от тях значима информация и документация, въз основа на посочените в настоящото решение инструменти и сключени договори или споразумения, както и решения, взети в рамките на последните.
 Член 2
 Проверки
 1. Въз основа на Регламент (ЕО, Евратом) No 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (1) и финансовия правилник, приет от Управителния съвет на Агенцията на 26 март 2003 година съгласно разпоредбите на Регламент (ЕО, Евратом) No 2343/2002 на Комисията от 23 декември 2002 година относно рамковия Финансов регламент за органите, посочени в член 185 от Регламент (ЕО, Евратом) No 1605/2002 на Съвета относно Финансовия регламент, приложим за общия бюджет на Европейските общности (2), както и въз основа на други нормативни документи, на които се позовава настоящото решение, в сключени договори и споразумения, и решения, взети с бенефициери, установени в Швейцария, може да се предвижда извършването на научни, финансови, технологични или други одити във всеки момент на същите и подизпълнителите им от служители на Агенцията или Комисията, или от други упълномощени от тях лица.
 2. Длъжностните лица на Агенцията и Комисията, както и другите упълномощени от Комисията лица трябва да имат съответен достъп до обекти, дейности и документация, а също и до цялата информация, необходима за осъществяването на такива одити, включително такава в електронна форма. Това право на достъп трябва изрично да се посочва в договорите или споразуменията, сключени


text:
за целите на прилагането на инструментите, на които се позовава настоящото решение.
 3. Европейската сметна палата се ползва със същите права като Комисията.
 4. Одитите могат да се извършват до пет години след изтичане на срока на действие на настоящото решение или съгласно условията, предвидени в договорите или споразуменията или във взетите решения.
 5. Швейцарският федерален орган за контрол на финансите бива информиран предварително за извършваните на швейцарска територия одити. Това информиране не е законово условие за извършване на тези одити.
 Член 3
 Проверки на място
 1. В рамките на настоящото споразумение Комисията (OLAF — Европейската служба за борба с измамите) има право да извършва проверки на място и инспекции на швейцарска територия по реда и условията, предвидени в Регламент (Евратом, ЕО) No 2185/96 на Съвета от 11 ноември 1996 година относно контрола и проверките на място, извършвани от Комисията с оглед защита на финансовите интереси на Европейските общности срещу измами и други нередности (3).
 2. Проверките на място и инспекциите се подготвят и осъществяват от Комисията в тясно сътрудничество с Швейцарската федерална сметна палата или с останалите компетентни органи на Швейцария, определени от Швейцарската федерална сметна палата, които трябва да бъдат уведомявани навреме относно предмета, целта и правното основание за проверките и инспекциите, за да могат да окажат нужното съдействие. За целта длъжностните лица от компетентните органи на Швейцария могат да участват в проверките на място и инспекциите.
 3. Ако компетентните швейцарски органи поискат това, проверките на място и инспекциите могат да бъдат извършени съвместно от Комисията и швейцарските компетентни органи.
 4. Когато участниците в програмата се противопоставят на проверка на място или инспекция, органите на Швейцария, като действат съгласно националните правила, оказват на инспекторите на Комисията съдействието, от което се нуждаят, за да изпълнят задължението си по осъществяване на проверка на място или инспекция.
 5. Комисията съобщава във възможно най-кратък срок на Швейцарската федерална сметна палата всеки факт или съмнение за нередност, които тя е забелязала в хода на проверката на място или инспекцията. При всички случаи Комисията е длъжна да информира гореупоменатите органи относно резултата от тези проверки и инспекции.
 Член 4
 Информиране и консултиране
 1. С цел правилното прилагане на настоящото приложение компетентните органи на Швейцария и на Комисията редовно обменят информация и, по искане на една от страните, провеждат консултации.
 2. Компетентните швейцарски органи незабавно информират Агенцията и Комисията за всеки забелязан от тях факт или съмнение за нередност във връзка със сключването и изпълнението на договори или споразумения, сключени в съответствие с инструментите, посочени в настоящото решение.
 Член 5
 Поверителност
 Съобщената или получената информация в каквато и да е форма по силата на настоящото приложение се счита за служебна тайна и е защитена по същия начин, както е защитена аналогична информация от швейцарското право и от съответните разпоредби, приложими към институциите на Общността. Тази информация не може да бъде съобщавана на други лица освен на тези в институциите на Общността, в държавите-членки или в Швейцария, чиито служебни задължения изискват те да са запознати с нея, нито пък може да бъде използвана за цели, различни


text:
от това да се осигури ефективна защита на финансовите интереси на договарящите се страни.
 Член 6
 Административни мерки и санкции
 Без да се накърнява прилагането на наказателното право на Швейцария, Агенцията или Комисията могат да налагат административни мерки и санкции съгласно Регламент (ЕО, Евратом) No 1605/2002 на Съвета от 25 юни 2002 г., Регламент (ЕО, Евратом) No 2342/2002 на Комисията от 23 декември 2002 г. и Регламент (ЕО, Евратом) No 2988/95 на Съвета от 18 декември 1995 г. за защита на финансовите интереси на Европейските общности (4).
 Член 7
 Възстановяване на дължими суми и принудително изпълнение
 Решенията на Агенцията или Комисията, взети в рамките на приложното поле на настоящото решение, по силата на които са наложени финансови задължения за различни от държавите правни субекти, имат изпълнителна сила в Швейцария.
 Заповедта за принудително изпълнение трябва да се издава без никакъв допълнителен контрол, освен проверка на истинността на изпълнителния акт от орган, определен от швейцарското правителство, което е длъжно да уведоми Агенцията или Комисията за това. Принудителното изпълнение се извършва по швейцарските процедурни правила. Законосъобразността на решението за принудително изпълнение подлежи на контрол от страна на Съда на Европейския съюз.
 Решенията на Съда на Европейския съюз по силата на арбитражна клауза подлежат на изпълнение при същите условия.
 (1) ОВ L 248, 16.9.2002 г., стр. 1.
 (2) ОВ L 357, 31.12.2002 г., стр. 72.
 (3) ОВ L 292, 15.11.1996 г., стр. 2.
 (4) ОВ L 312, 23.12.1995 г., стр. 1.